[元]
九夏天长暑热,三秋山后清凉。一川禾黍正苍苍。了见西成有望。论甚天涯海角,尽他关外山荒。目前无事即仙乡。且恁随缘豁畅。
[元]
一榻清风,故山邂逅欣相遇。绿阴池树。荡漾瑶翻处。赤日红尘,前日中条路。人良苦。壮心如故。快叱王阳驭。
[宋]
赫日炎威岂易摧,火云压屋正崔嵬。
嗜眠但喜蕲州簟,畏酒不禁河朔杯。
[宋]
蕲竹能吟水底龙,玉人应在月明中。
何时为洗秋空热,散作霜天落叶风。
[宋]
迅翻趋炎歊,高标閟幽雅。
隐士何所营,茇之清荫下。
[宋]
我念热客辞,怀哉冷泉游。
此水暨此山,清便物殊尤。
[宋]
清风不肯来,烈日不肯暮。
平生山林下,散发颇箕踞。
[宋]
隤云暧前驱,连鼓讧後殿。
駸駸失高丘,扰扰暗古县。
[宋]
土润伏新金,阳歊困亭午。
曦御驻片骖,朱光彻厚土。
[宋]
绕屋扶疏树,吾庐粗胜陶。
去来梁燕语,旦夕女婵号。
老柳蜩螗噪,荒庭熠燿流。
人情正苦暑,物怎已惊秋。
新竹日以密,竹叶日以繁。
参差四窗外,小大皆琅玕。
退之序郴阳,水驶山不平。
中州清淑气,至此郁以停。
[宋]
平分天四序,最苦是炎蒸。
在我须无欲,于斯患不能。
南郭子綦隐,西郊杜老居。
风流如异代,臭味本吾庐。
蓬门久闭谢来车,畏暑尤便小阁虚。
青引嫩苔留鸟篆,绿垂残叶带虫书。
[宋]
去年挥汗对淮流,寒暑那知复一周。
土润何妨兼伏暑,火流行看放清秋。
蓬门久闭谢来车,畏暑尤便小阁虚。
青引嫩苔留鸟篆,绿垂残叶带虫书。
[宋]
赤日几时过,清风无处寻。
经书聊枕籍,瓜李漫浮沉。